钦定古今图书集成/理学汇编/学行典/第211卷 > 王熹〈子文昇〉
## 钦定古今图书集成/理学汇编/学行典/第211卷 > 王熹〈子文昇〉

按《泉州府志》：“‘王熹，晋江人。幼丧父，母李氏誓死育之。
熹事母至孝，遇亲讳日，伏哭尽哀。以贡授泷水训导，
病免归。其庶子文昇途侍熹行，遇洪水，且有劫盗，文
昇负父匿空馆，卧木板上，立侍水中者三日。母春月
病，思食荔枝，不得，取陈者渍而进。自后每荐荔枝，对
之流涕，终身不食。人称王氏二孝子’。御史陈子贞为”
请“干朝”，旌其闾。